== Historie ==
Gruppen er en videreførelse af en anden gruppe kaldet [[Five Danes]] som blev opløst i foråret 1964. Den nye gruppe består i starten af Ole "Sir Henry" Bredahl (sang, [[El-bas|bas]]), Carsten Elgstrøm ([[guitar]]) samt Leif Davidsen ([[tromme]]r). Som trio deltager de i en ''De Danske Beatles''-konkurrence i [[Holte Hallen]] i april 1964. Kort tid efter denne optræden bliver gruppen udvidet med Poul Pedersen (guitar) og Leif Davidsen bliver erstattet med Jens Bøgvad, tidligere fra [[The Flintones]]. Gruppen bliver populær omkring de københavnske spillesteder, specielt i [[Dyrehavsbakken|Bakkens]] [[Place Pigalle]] hvor de agerer husorkester. Dette skyldes ikke mindst deres singledebut "Hi Heel Sneakers/Sick and Tired" i 1964. I efteråret samme år får gruppen deres gennembrud med udgivelsen af deres anden single "Let's Go". Singlen bliver et hit, ikke blot i Danmark, men også i [[Sverige]] og [[Norge]] og ender med at blive solgt i 50.000 eksemplarer.
Personbillede_savnes Musik Foreninger Organisationer